

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 25.04.2025**

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës, me datë; 07.04.2025, ka pranuar kërkesën me Nr. Prot. 169/25-11/H, lidhur me Njoftimin e Përqendrimit, të cilin e përfaqëson Znj.Blerina Strana Përfaqësues Ligjor, Përqendrim lidhur me marrjen e kontrollit nga Viva Fresh SH.P.K (“Blerësi”) të 100% të aksioneve të Spar Albania SHPK (“Targeti”) nga Balfin- Balkan Finance Invesment Group SHPK (“Shitesi”).

Njoftimi për Përqendrim, është i bazuar në Kontratën e Shitjes të nënshkruar me 21 Mars 2025, sipas kontratës për shitblerjen e 100% të kuotave të shoqërisë “ Spar Albania SHPK.

**Viva Fresh SHPK (” Aplikuesi”)).**, , Shoqëri me përgjegjësi të kufizuar, Veprimtaria: Shitje me pakicë në dyqane jo të specializuara- supermarkete, me numër të biznesit: 810670390, me adrese të regjistruar: Magjistralja Prishtine Lipjan NN, Suhodol, Gracanice, Kosovë.

**Balfin- Balkan Finance Investment Group SHPK.,** Shoqëri me përgjegjësi të kufizuar, me numër të biznesit: K72223031K, me adrese të regjistruar: Njësia bashkiake nr.2, Rruga Papa Gjon Pali II, Ndërtesa Nr.12, Kati 11, Zyra nr. 1100, Kodi Postar 1010, Tiranë, Shqipëri, Veprimtaria e Shoqërisë: Investimi në instrumente financiare ( të cilat përfshijnë pa kufizime titujt e pjesëmarrjes ne kapitalin e shoqërive tregtare, titujt e borxhit, aksionet ose kuotat në fonde investimesh etj.), investimi në pasuri të paluajtshme dhe në asete (të prekshme apo të paprekshme), si dhe ofrimi i shërbimeve të konsulencës për shoqëritë e kontrolluara prej saj dhe/ose të trete.

**Spar Albania (“ Target”).,** Shoqëri me përgjegjësi të kufizuar, me numër të biznesit: L51603008A, me adrese: Tirane Farke LUNDER Rruga Nacionale Tiranë-Elbasan, Godina Brunes Space, përballe hyrjes Viole, Qendra Tregtare TEG. Veprimtaria e Shoqërisë: Shitje me pakice dhe me shumicë të produkteve ushqimore dhe jo-ushqimore.

Njoftohet, Përfaqësuesi i Autorizuar se nga data 24.04.2025 Autoriteti konsideron se lënda është e kompletuar (e plotë) me ç‘rast nga kjo datë, Autoriteti fillon procedurën e vlerësimit të përqendrimit.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.